اوکراین نینگ دونیتسک منطقه سیده اوکراین اردوسیگه باغلیق 2 ته می-8 مودل تیک اوچرنینگ توقنشگن لیگی عاقبتده 6 ته پیلوت نینگ حیاتینی یوقاتگن لیگی بیلدیریلدی.
اوکراین قوراللی کوچلری شرق کوچلری گروهی مطبوعات باشلیغی ایلیا یولاش اوکراین ملی خبرلری خبر آژانسی (UNN) گه بیرگن بیاناتده دونیتسک منطقه سیده گی کراماتورسک ده اوکراین گه باغلیق 2 ته تیک اوچرنینگ توقنشگن لیگینی معلوم قیلدی.
تیک اوچرلرنینگ حربی وظیفه جریانیده حادثه قیلگن لیگینی افاده ایتگن یولاش،
"اولر کراماتورسک منطقه سیده بیر حربی وظیفه پیتیده دشمن نینگ سو-35 اوچاغی پرواز قیلدی و بیر دشمن اوچاغی تامانیدن هدف آلینمسلیک اوچون قونیشلری کیره ک ایدی. او پیتده نیمه بولگن لیگینی کمیسیون تیکشیرماقده. یعنی بیر راکت اصابت قیلگن می یاکی ایریم بیر خطا بارمی؟ نیمه بولگن لیگی تیکشیریلماقده." دیب ایتدی.
یولاش خوددی شو حادثه ده 6 ته پیلوت نینگ حیاتینی یوقاتگن لیگینی قید ایتدی.
محلی مطبوعاتده اورین آلگن خبرلرگه کوره حادثه 29 اگستده یوزبیرگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
